text: brugeranmeldelser
  
  publiceret: 2021-11-26 10:08:37+01:00
  En brugeranmeldelse er en meningstilkendegivelse eller en kundebedømmelse af en købsoplevelse fra en forbruger, der har testet, brugt, købt eller har haft intention om at købe en vare eller tjenesteydelse, som er indleveret eller offentliggjort med det formål at oplyse andre forbrugere om sin bedømmelse.
  Formidler er den erhvervsdrivende, der stiller en onlinetjeneste til rådighed for offentliggørelse af brugeranmeldelser, og som er ansvarlig for behandling og offentliggørelse af anmeldelserne.
   Bruger er en internetbruger eller en erhvervsdrivende, der benytter sig af en onlinetjeneste.
  Onlinetjeneste er en online applikation, billeddelingstjeneste, hjemmeside, herunder en undersektion til en hjemmeside, webbaserede softwareprogrammer, blogs og andre sociale tjenester, der har til formål at offentliggøre brugeranmeldelser af varer og tjenesteydelser.
  Produkt er en vare eller tjenesteydelse.
  Brugerbetingelser er formidlers vilkår for indgivelse af brugeranmeldelser, indsamling, behandling og offentliggørelse af anmeldelserne. Aftalepart: Erhvervsdrivende der har en aftale med en formidler om indsamling, behandling og offentliggørelse af brugeranmeldelser på formidlernes onlinetjeneste.